Dotzigen

Pri la komunumo 
Dotzigen estis ĝis la 31-a de decembro 2009 komunumo de la distrikto Büren kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 1332 loĝantojn je la 31-a de decembro 2010.

 Geografio 
Dotzigen situas en la Berna Lagolando proksimume 10 kilometrojn okcidente de la urbo Bielo. La nordan limon de la komunumo formas la malnova fluejo de la rivero Aro.

La teritorio de la komunumo etendiĝas sur areo de 4,22 km², de kiuj 26,1% estas kovritaj de arbaro, 55,7% servas por agrikulturo kaj 14,9% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Dotzigen limas en nordo al Büren ĉe Aro, en sudoriento al Diessbach ĉe Büren, en sudokcidento al Büetigen, en okcidento al Schwadernau, en okcidentonordokcidento al Scheuren, kaj en nordokcidento al Meienried.

 Trafiko 
Tra la komunumo pasas la kantona ĉefvojo n-ro 22 de Lyss al Soloturno. La vojo n-ro 1321 kondukas de Dotzigen al Scheuren. Per stacidomo ĉe la trajnlinio de Büren ĉe Aro al Kerzers la komunumo estas konektita al la publika transportreto.

 Historio 
La unua dokumenta mencio de Dotzigen datiĝas el la jaro 1182 kiel Tocingen. Sur la monto de Dotzigen estis trovitaj ses tombomontetoj el la Hallstatt-epoko kaj en la vilaĝa centro restaĵoj de romiaj setlejoj. Kiel parto de la Senjorujo Strassberg Dotzigen en la jaro 1393 fariĝis havaĵo de la urba ŝtato Berno kaj estis atribuita al ties Voktejo Büren. Per la ĵurasa akvejokorekto de la fina 19-a jarcento la komunumo povis disvolviĝi en la ebenaĵo, kiu antaŭ estis regule inundita marĉolando.Fonto: Anne-Marie Dubler: Dotzigen en Historia Leksikono de Svislando (2004-04-14)

 Notoj kaj referencoj 


 Vidu ankaŭ 
 Dotzigen (stacidomo)

 Eksteraj ligiloj 

 Oficiala retejo de la komunumo Dotzigen

 Bildoj